EL
20.2.2023
Επίσημη Εφημερίδα της Ευρωπαϊκής Ένωσης
C 63/3
Διάδικοι στην υπόθεση της κύριας δίκης X κατά Udlændingenævnet
Διατακτικό Το άρθρο 13 της απόφασης 1/80 του Συμβουλίου Σύνδεσης, της 19ης Σεπτεμβρίου 1980, σχετικά με την ανάπτυξη της σύνδεσης μεταξύ της Ευρωπαϊκής Οικονομικής Κοινότητας και της Τουρκίας, έχει την έννοια ότι: εθνική νομοθεσία, θεσπισθείσα μετά την έναρξη ισχύος της εν λόγω απόφασης στο οικείο κράτος μέλος, η οποία εξαρτά την οικογενειακή επανένωση Τούρκου εργαζομένου νομίμως διαμένοντος στο κράτος μέλος αυτό με τη σύζυγό του από την προϋπόθεση ότι ο εργαζόμενος θα επιτύχει σε εξέταση η οποία πιστοποιεί ορισμένο επίπεδο γνώσης της επίσημης γλώσσας του εν λόγω κράτους μέλους συνιστά «νέο περιορισμό», κατά την έννοια της εν λόγω διάταξης.
Ο περιορισμός αυτός δεν μπορεί να δικαιολογηθεί από τον σκοπό διασφάλισης της επιτυχούς ένταξης της συζύγου, δεδομένου ότι η σχετική εθνική νομοθεσία δεν επιτρέπει στις αρμόδιες αρχές να λαμβάνουν υπόψη ούτε τις δυνατότητες ένταξης της συζύγου ούτε άλλους παράγοντες, πέραν της επιτυχίας σε εξετάσεις όπως οι ανωτέρω, οι οποίοι πιστοποιούν την πραγματική ένταξη του εν λόγω εργαζομένου στο οικείο κράτος μέλος και, ως εκ τούτου, την ικανότητά του να βοηθήσει τη σύζυγό του να ενταχθεί σε αυτό.
(1)
ΕΕ C 278 της 12.7.2021.
Απόφαση του Δικαστηρίου (έκτο τμήμα) της 22ας Δεκεμβρίου 2022 — Universität Koblenz-Landau κατά Ευρωπαϊκού Εκτελεστικού Οργανισμού Εκπαίδευσης και Πολιτισμού (EACEA) (Υπόθεση C-288/21 P) (1) (Αίτηση αναιρέσεως – Ρήτρα διαιτησίας – Προγράμματα Tempus IV – Συμφωνίες επιχορήγησης Ecesis, Diusas και Deque – Συστημικές και επαναλαμβανόμενες παρατυπίες – Αίτημα περί πλήρους επιστροφής των καταβληθέντων ποσών – Δικαίωμα ακροάσεως – Αρχή της αναλογικότητας – Αρχή της προστασίας της δικαιολογημένης εμπιστοσύνης – Αίτημα για επανάληψη της προφορικής διαδικασίας σε πρώτο βαθμό – Άρθρο 113, παράγραφος 2, στοιχείο γ', του Κανονισμού Διαδικασίας του Γενικού Δικαστηρίου) (2023/C 63/04) Γλώσσα διαδικασίας: η γερμανική Διάδικοι Αναιρεσείον: Universität Koblenz-Landau (εκπρόσωποι: R. Di Prato και C. von der Lühe, Rechtsanwälte) Αντίδικος κατ’ αναίρεση: Ευρωπαϊκός Εκτελεστικός Οργανισμός Εκπαίδευσης και Πολιτισμού (EACEA) (εκπρόσωποι: H. Monet και N. Sbrilli, επικουρούμενοι από τους R. van der Hout, advocaat, και C. Wagner, Rechtsanwalt)
Διατακτικό Το Δικαστήριο αποφασίζει: 1) Απορρίπτει την αίτηση αναιρέσεως.
2) Καταδικάζει το Universität Koblenz-Landau στα δικαστικά έξοδα.
(1)
ΕΕ C 278 της 12.7.2021.